Sangre de cóndor
<s>Sangre de cóndor (; ) je bolivijski crno-bijeli igrani film snimljen 1969. godine u režiji Jorgea Sanjinésa.</s><s>Po žanru je drama, a radnja prikazuje kako američka organizacija "Korpus napretka" (modelirana po Mirovnom korpusu provodi akciju pružanja humanitarne pomoći bolivijskim Indijancima prije nego što ni doznaju da je to krinka za program prisilne sterilizacije, a nakon čega se oni pobune i rastjeraju "humanitarce".</s><s>Sangre de cóndor je sniman sa izuzetno niskim budžetom, ali i snažnim političkim nabojem, s obzirom da je Sanjinés bio gorljivi marksist i koristio film kao kritiku američkog imperijalizma i kulturne arogancije prema "primitivnim" narodima i kulturama Trećeg svijeta.</s><s>Film je ostavio snažan dojam na publiku u Boliviji te je natjerao vladu da 1971. godine protjera dobrovoljce Mirovnog korpusa.</s><s>Sanjinés je, međutim, kasnije doznao da su se mnogi od Indijanaca među publikom žalili da film ne razumiju, zbunjeni korištenjem flashbackova i drugih tehnika posuđenih od Novog vala i evropskog art filma.</s><s>Nastojeći izbjeći nesporazume, Sanjinés je svoj sljedeći film El coraje de pueblo snimao mnogo jednostavnijim tehnikama, te potakao pokret poznat kao Treća kinematografija.</s>

<s>Vanjske veze</s>

<s>Bolivijski filmovi
Dramski filmovi
Politički filmovi
Authority control 2</s>

